16/09/2019 | Administración LocalMunicipal
Ferrol
Facenda e Patrimonio
Ordenanza reguladora dos aproveitamentos comunais do monte de Brión, Ferrol (A Coruña)

Por acordo plenario de data 28 de marzo de 2019 aprobouse inicialmente a ordenanza reguladora dos aproveitamentos comunais do Monte de Brión. No período de información ao público, BOP de 2 de maio de 2019, non se presentou alegación algunha, polo que -nos termos do artículo 49 da Lei 7/85, do 2 de abril, reguladora das bases do réxime local- elévase a definitivo o dito acordo. Polo tanto, segundo o establecido no art.70.2 da lei 7/85, procede a publicación do mesmo no Boletín Oficial da Provincia, sendo o seu teor: Ordenanza reguladora dos aproveitamentos comunais do Monte de Brión. Art.1. A presente ordenanza ten por obxecto establecer as normas reguladoras para a administración e aproveitamento do monte Brión na súa condición de ben comunal do Concello de Ferrol, monte integrado polas parcelas 1 e 2 do polígono 33 de Concello de Ferrol, cunha superficie de 231,27 Ha. Art.2. Como ben comunal, segundo deslinde feito en 1960, o aproveitamento e disfrute corresponde ao común da veciñanza das parroquias de San Román de Doniños e Santa María de Bríón, que exercerán o seu dereito nos termos que se recollen na presente Ordenanza. Art.3. Na súa condición de ben comunal, o dito Monte de Brión é inalienable, imprescritible e inembargable, sen estar suxeito a tributo algún. Art.4. Os bens comunais rexiranse polas disposicións do Real decreto lexislativo 781/1986 polo que se aproba o texto refundido das disposicións legais vixentes en materia de réxime local, e o Real decreto 1372/1986, de bens das entidades locais e polas ordenanzas propias da entidade local, sen perxuizo da lexislación básica do Estado, que no seu caso resulte de aplicación e as disposicións que o exercizo das súas competencias dite a Administración Autonómica. Art.5. Corresponde ao Concello de Ferrol, nos termos da lexislación vixente, establecer as normas polas que se rexiran os vedños de Bríón e Doniños para os aproveitamentos do Monte Brión. Art.6. Por dereito consuetudinarío pertencen os aproveitamentos comunais do Monte Brión ás unidades familiares de Brión e Doniños, que cumplan o seguinte requisito: que os seus membros estean inscritos coma veciños no Padrón Municipal do Concello de Ferrol nos ámbitos das parroquias de Doniños e Brión. Cada unha das ditas unidades familiares, interesadas nos aproveitamentos do monte, indicará unha persoa que a representará nas relacións con este Concello derivadas dos aproveitamentos comunais, incorporándose -a esos efectos- no Padrón indicado no art.9. Art.7. Os interesados tamén poderán inscribirse agrupadamente, integrándose na entidade asociativa que poderá constituirse para realizar comunalmente a xestión, explotación e aprobeitamento do monte, debendo acreditar así mesmo que cumpren os requisitos sinalados no artigo anterior. Art.8. Aprobada a Ordenaza polo Concello de Ferrol, abrirase un período de 15 días para que tódalas persoas que cumpran os requisitos sinalados no artigo 6 presenten, segundo modelo anexo, a súa solicitude de incorporación. O padrón de solicitantes será obxecto de aprobación inicial e de apertura de alegacións por outro período de 15 días. Resoltas as mesmas, no seu caso, procederase á aprobación definitiva. Art.9. Aprobado o Padrón, corresponderá aos titulares dos dereitos de aproveitamentos comunais e, no seu caso, a entidade asociativa que poida agrupalos, notificar ao Concello as modificacións ou baixas que procedan. As modificacións do Padrón realizaranse anualmente no mes de decembro. Art.10. Os aproveitamentos a que se refire a presente ordenanza son os seguintes: a) Aproveitamentos dos pastos comunais. b) Aproveitamentos de esquilmos. c) Aproveitamentos de leña d) Aproveitamentos arbustivos, madereiros ou forestáis e) Aproveitamentos de contraprestacións de terceiros Art.11. Poderá delimitarse para tal aproveitamento unha zona do monte comunal. Art.12. Corresponde aos veciños beneficiarios comunados o aproveitamento dos pastos do monte para servizo do gando. Art.13. Este aproveitamento se desenvolverá en réxime de explotación común seguindo os usos e costumes. Art.14. Corresponde aos veciños comunados o aproveitamento dos esquilmos que se xeneren no monte atendendo aos usos e costumes. Art.15. Cando as disponibilidades do monte o permitan, e así se teña autorizado pola autoridade forestal, corresponde aos veciños comunados o aproveitamento de leña do monte. Art.16. Dito aproveitamento efectuaráse preferentemente en réximen colectiva ou comunal. Art.17. Os aproveítamentos arbustivos, madereiros ou forestáis existentes no monte ou que se xeneren por actividades forestáis realizadas polos vecinos comunitariamente ou contratadas por estos a terceiros cando se precisen medios mecánicos para dito aproveitamento, axustaranse ao Proxecto de Ordenación do Monte Brión e, en xeral, ás esixencias establecidas pola lexislación sectorial. Art.18. Os aproveitamentos arbustivos, madereiros ou forestáis efectuaranse, preferentemente, en réxime de explotación colectiva ou comunal. Art.19. Consideraranse aproveitamentos comunitarios as contraprestacións que aos veciños comunados lles poidan corresponder a consecuencia de negociacións con terceiros sempre que estean sustentadas polos usos e costumes do lugar, e que sexan autorizados expresamente polo Concello ou, no seu caso, outras Administracións competentes. Art.20. Os rendementos que produza o monte pola xestión dos veciños comunados poderán dedicarse, por acordo expreso tomado por ditos veciños, a investimentos no propio monte, a reparto igualitario entre todos os veciños comunados, a fins ou servizos comunitarios dos comunados ou dos veciños en xeral, en este caso con criterios de reparto proporcional ao número de veciños de cada parroquia, ou a subvencións a entidades sen ánimo de lucro. Art.21. O Concello de Ferrol velará pola mellora e aproveitamento do Monte Brión, polo seu carácter social. Art.22 Os veciños de Brión e Doniños interesados nos aproveítamentos comunais do Monte Brión deberán definir comunitariamente as utilidades que se podan obter do monte, a maneira de conseguilas, e o aproveitamento ou fin comunitario das mesmas, para o cal poderan constituir unha entidade asociativa de veciños comunados cuxos Estatutos deberán ser conformes coas disposicións desta Ordenanza, aberta á participación de tódolos veciños das duas parroquias que manifesten o desexo de participar e reúnan as condicións que para ser comuneiros dos aproveitamentos se indican. Por medio da entidade que constituían deberán: a) A procura da boa xestión dos aproveitamentos do monte, de acordo coas determinacións legáis, desta ordenanza e do proxecto de ordenación do monte. b) A procura da boa xestión dos rendimentos obtidos polos aproveitamentos do monte deberá destinarse a servicios en utilidade dos que tiveran dereito ós aproveitamentos. c) A procura do incremento da produción madeirable e os ingresos económicos procedentes destes aproveitamentos. d) A procura do mantemento ou mellora da capacidade produtiva forestal mediante a práctica de tratamentos ao chan adecuados, en especial aos de chan máis somero de aptitude produtiva. e) A procura do mantemento da posesión comunal, mediante untia vixilancia periódica dos lindeiros do Monte e poñer en coñecemento do Concello calquera intromisión ilexítima que poida constatarse, para que éste proceda o exercicio das accións que procedan. f) Exercer unha protección efectiva dos recursos forestáis do Monte mediante o mantemento periódico das infraestruturas de comunicación e de protección e a vixilanda e control (tratamento) no seu caso, de enfermidades, pragas, efectos da contaminación atmosférica, incidencias da meteoroloxía. g) A procura do control do desenvolvemento dos programas periódicos de aproveitamento e de meliora mediante o rexistro anual das accións silvícoias aplicadas por unidades territoriais de tratamento unitario, dos produtos realizados e da contabilidade comercial diferenciada de gastos e de ingresos do monte. h) A procura da promoción da xestión sostible do monte mellorando as suas posibilidades económicas silvo-pastorís, turísticas e de lecer, respectando os seus valores tiistóricos, vexetais e faunísticos. Art.23. A relación entre o Concello e dita entidade asociativa articularase a través da persoa que ostente a súa Presidencia, a cal o alcalde acreditará documentalmente no prazo de trinta dias tras haber recibido a notificación do seu nomeamento polos veciños comuneiros e o tempo de vixencia da súa representación, segundo o acordado na Asamblea en que foi nomeado polo veciños comunados. Os acordos tomados nas asambleas da entidade asociativa constituida deberán comunicarse ao concello no prazo de trinta dias naturais a partir da data en que se acordaron. Art.24. Sen perxuizo do exercicio das respectivas competencias polas Administracións implicadas, e da observancia da normativa vixente estatal e autonómicas, a entidade asociativa que constitúan os veciños deberá presentar os programas periódicos e de mellora que estimen necesarios e convintes acometer no monte a efectos de compobación de que se axustan á ordenanza. Presentado dito programa, e de non recibir resposta ou obxeción polo Concello no prazo de dous meses dende a súa presentación, poderán acometerse polos propoñentes do programa as actuacións programadas. Art.25. Para a mellor xestión do monte, poderá constituirse unha Sociedade de Fomento Forestal, das previstas no Decreto 45/2011, de 10 de marzo, da Xunta de Galicia. Art.26. Nos aproveitamentos de pastos, o gando que aproveite os pastos comunais deberá contar coa documentación gandeira esixida legalmente, debendo dar cumprimento a tódolos requisitos establecidos nela, en especial ás condicións de saneamento e control veterinario correspondente. Art.27. Nos aproveitamentos de esquilmos e leña, os beneficiarios están obrigados a recoller e amorear os restos, non poidendo amontoarse en camiños, pistas forestáis ou lugares que poidan interromper o paso. Art.28. Nos aproveitamentos arbustivos, madereiros, e forestáis, a entidade asociativa solicitará as autorizacións, permisos ou licencias establecidos na normativa sectorial de montes, tanto estatal como autonómica, que resulte de aplicación; nesta liña, deberán respectarse as determinacións da Ley Estatal de Montes 21/2015, de 20 de xulio, da Ley Autonómica 7/2012, de 28 de xuño, e do Decreto autonómico 52/2014, de 18 de abril, polo que se regulan as instruccións xerais de ordenación e de xestión de montes de Galicia. Art.29. Con carácter xenérico para todos os aproveitamentos: a) Destinarse, alómenos, o 10 % dos rendimentos obtidos polos aproveitamentos á conservación e mellora do Monte. b) Procurarase o incremento da produción madeirable e os ingresos económicos procedentes destes aproveitamentos. c) Procurarase o mantemento ou mellora da capacidade produtiva forestal mediante a práctica de tratamentos ao chan adecuados, en especial aos de chan máis somero de aptitude produtiva. d) Procurarase o mantemento da posesión comunal, mediante unha vixilancia periódica dos lindeiros do Monte, poñendo en coñecemento do Concello calquera intromisión ilexítima que poida constatarse, para que éste proceda ó exercicio das accións que procedan. e) Exercerase unha protección efectiva dos recursos forestáis do monte mediante a protección, vixiancia e control (tratamento) no seu caso, de enfermidades, pragas, efectos da contaminación atmosférica, incidencias da meteoroloxía. f) Prohíbese a implantación de cultivos de especies do xénero Eucalyptus, nin das especies do xénero Acacia, Robinia, Pawlonia asi como da subfamilia Bambuseae por seren especies cun carácter invasor científicamente acreditado. Aqueles exemplares destas especies que medraran coma ventureiros deberán ser retirados. Estableceranse medidas para a progresiva erradicación destas especies en todo o territorio dos montes, con especial atención aos espazos naturais e ás terras agrarias ou con vocación agrogandeira. Art.30. A entidade asociativa deberá levar un libro de contas no que se consignarán os ingresos e o gastos da explotación comunal, precisando datas das operacións, números de factura, e conceptos de cada asento. Art.31. Infraccións As infraccións serán de tres tipos: moi graves, graves e leves a) A cesión polos veciños comunados do dereito de explotación, baixo calquera modalidade contractual, dos aproveitamentos, a calquera persea física ou xurídica que non figure no Padrón ou lista de veciños comuneiros dos aproveitamentos do Monte rexistrados no concello. b) As accións que produzan danos moi graves aos bens obxecto de aproveitamento, ou outros colindantes nos servizos básicos, camiños, ou accesos dos bens comunais. Entederanse danos moi graves aqueles que sexan valorados polos técnicos municipais por importe igual ou superior a 2000 euros. c) A comisión dos feitos constitutivos dunha segunda infracción grave, cando fora sancionado mediante resolución firme en via administrativa pola comisión dunha infracción grave. a) As accións que produzan danos graves dos bens obxecto de aproveitamento, a súa conservación ou mantemento. Entederanse danos graves aqueles que sexan valorados polos técnicos municipais por importe igual ou superior a 1000 euros, e inferior a 2000 euros. b) As accións que perturben gravemente o normal desenvolvemento do aproveitamento ou a correcta relación entre os veciños comunados. c) A expresa negativa ao cumprimento dos requerímentos realizados polo órgano xestor dos aproveitamentos. d) A comisión, dos feitos constitutivos dunha segunda infracción leve cando fora sancionado mediante resolución firme en vía administrativa pola comisión dunha infracción leve. a) As accións, que produzan danos leves ao ben obxecto de aproveitamento. Entederase por danos leves aqueles que sexan valorados polos técnicos municipais por importe inferior a 1000 euros. b) As accións ou omisíóns que afecten ao cumplimento da ordenanza ou á correcta relación entre os titulares dos dereitos de explotación comunal se non teñen consecuencias sociais ou conómicas. c) A falta de notificación polos veciños comuneiros, ou de quen os represente, de calquera dos datos determinantes das condicións da adxudicación, aos efectos do mantemento do censo durante o aproveitamento. O prazo de prescríción das infraccións virá determinado polo que estableza a normativa reguladora, en cada intre, do procedemento sancionador. De igual xeito a tramitación dos expedientes que deriven dos feitos antes definidos axustarase á dita lexislación. Art.32 Sancións: A gradación da sanción a impoñer gardará a debida adecuación coa gravidade do feito constitutivo da infracción, considerándose especialmente os seguintes criterios á hora de aplicala, como é a existencia de intencionalidade ou reiteración, a natureza dos prexuizos causados e a reincidencia pola comisión no termo dun ano de máis dunha infracción da mesma natureza cando así se declarase por sanción firme. As sancións serán de tres tipos: moi graves, graves e leves. a) A imposición dunha sanción moi grave conlevará a perda da condición de beneficiario comuneiro e a inhabilitación para obtela no prazo de dous a cinco anos. b) Redención en metálico do produto obtido. c) Multa de 500,01€ ata 1000€. Multa de 250,01€ a 500€. a) A imposición dunha sanción leve poderá consistir nunha amonestación. b) Multa de 50€ a 250€. A prescripción das sancións impostas, axustarase á normativa común en materia sancionadora. SEGUNDO.- Abrir un período de información pública e audiencia aos interesados por un prazo de trinta días hábiles.”. Contra a presente ordenanza, poderase interpoñer recurso contencioso administrativo contra o acordo elevado a definitivo diante da sá do Contencioso Administrativo do Tribunal Superior de Xustiza de Galicia, no prazo de dous meses, a contar dende o día seguinte ao da publicación deste edito no Boletín Oficial da Provincia. Ferrol, 26 de xuño de 2019. O alcalde, Angel Manuel Mato Escalona